laion/Wikipedia-Exotic huggingface dataset:
מנה (ארוחה)

בארוחה, מנה היא מספר מאכלים המוגשים בו זמנית. היא יכולה לכלול פריט מזון אחד או מרכיבים רבים, אך לרוב תכלול שילוב טעמים. ארוחה יכולה לכלול מנה אחת או מספר מנות. לחלוקת הארוחה למנות מספר תפקידים אפשריים: האטת קצב האכילה ובכך הפיכתה לנינוחה ובריאה יותר. הבטחת תחושת השובע - תחושה זו תלויה בשחרור הורמונים בגוף, תהליך שאורך זמן רב יותר מהדרוש לבליעת את האוכל בלבד. הקלה על העיכול. מתן אפשרות לבצע את הפעולות האחרונות להכנת כל מנה ממש לקראת הגשתה. גיוון המזון המוגש. הפגנת יכולות של הטבח. מנת פתיחה היא מנה המוגשת מיד לפני הארוחה או ממש עם תחילתה. היא מורכבת בדרך כלל מפריטים קטנים מאוד - מתאבנים, לעיתים בליווי יין, קוקטיילים או אפריטיף. מטרת המנה לעיתים "לשבור" את הרעב, על מנת שבהגעת מנות נוספות לא ייווצר בולמוס אכילה, ולעיתים לעורר הן את התיאבון והן את האינטראקציה החברתית בין הסועדים לקראת הארוחה. מרק - פעמים רבות מרק נחשב כמנה בפני עצמה, בשל תכולתו העשירה. מנה ראשונה - מורכבת ממאכלים בגודל קטן עד בינוני. תכולתה עשויה להיות סלטים, מאפים ותבשילים כגון פשטידה, בורקס, קרפ, גרטן, לביבות. גם דגים מוגשים לעיתים כמנה ראשונה. מנה עיקרית מהווה בדרך כלל את עיקר הארוחה, או המנה היחידה (בארוחה בת מנה אחת). זו המנה המספקת את עיקר הקלוריות בארוחה. מגש גבינות מלווה ביינות תואמים ולעיתים גם בפירות. קינוח. ממתקים, משקאות חמים כגון קפה ומשקאות דיז'סטיף כגון קוניאק, ברנדי, ליקר וכדומה. מנת קרב מדיה וקבצים בנושא מנה בוויקישיתוף Edward Giobbi, Eugenia Giobbi Bone, Italian Family Dining: Recipes, Menus, and Memories of Meals with a Great American Food Family, Rodale, 2005-10-20, ISBN 978-1-59486-126-0. (באנגלית) רות סירקיס, מהמטבח באהבה ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
ויליה-טוליה הואוטרינן

וִילְיָה-טוּלִיָה הוּאוֹטָרִינֶן (בפינית: Vilja-Tuulia Huotarinen; נולדה ב-26 בדצמבר 1977) היא משוררת וסופרת פינית. הואוטרינן נולדה בשנת 1977 בכפר סֵאִיָּה, הסמוך לעיר טמפרה. בעלת תואר מוסמך לפילוסופיה מאוניברסיטת טמפרה, והיא מורה לכתיבה יוצרת. שיריה תורגמו לשפות: איטלקית, איסלנדית, גרמנית, הונגרית, ליטאית, פולנית וצ'כית. הרומן שכתבה, "אור אור אור", תורגם לדנית ולשוודית. תרגומים עבריים של אחדים משיריה ראו אור בספר "חסד ויערות", אסופה לשירה פינית צעירה, שראתה אור בשנת 2020, בתרגום רמי סערי ובהוצאת כרמל. שירה "אסור לרוץ עם מספריים ביד" (2004) "מקום האישה" (2007) "שירי הפרה השמחה" (2009) "שבעה דודים" (2013). רומן "אור אור אור" (2013). פרס מַנֶּר הצעירה על "מקום האישה" פרס קָלֵוִי יֶנְטִי על "שירי הפרה השמחה" זכתה בפרסים גם על ספריה בפרוזה. הואוטרינן היא אם לשני ילדים ומחלקת את זמנה בין הלסינקי לרייקיאוויק. רמי סערי (משורר, עורך ומתרגם), חסד ויערות – אסופת משוררים פינים צעירים, הוצאת כרמל, 2020, עמודים 31–43. מדיה וקבצים בנושא ויליה-טוליה הואוטרינן בוויקישיתוף "הרופא מביט", שיר מאת ויליה-טוליה הואוטרינן בתרגום רמי סערי Huotarinen, Vilja-Tuulia, Kirjasampo ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הנריקה טאווי

הנריקה טאווי (בפינית: Henriikka Tavi; נולדה ב-4 בינואר 1978) היא מורה, משוררת ומתרגמת פינית. הנריקה טאווי נולדה בנפת וֶהְקָלַהְטִי, שבדרום-מזרח פינלנד. למדה באוניברסיטת הלסינקי פילוסופיה תאורטית, אסתטיקה וספרות כללית. בעלת דוקטורט מאוניברסיטת ייבסקילה. עובדת כמורה לפינית בתיכון שלשון ההוראה בו היא שוודית, ומתרגמת ספרות שוודית וגרמנית לפינית. גרה בהלסינקי. תרגומים לעברית של אחדים משיריה ראו אור בספר "חסד ויערות", אסופה לשירה פינית צעירה, שראתה אור בשנת 2020, בתרגום רמי סערי ובהוצאת כרמל. "לדוגמה אֵסָה" (2007) "מילון" (2010) "התקווה" (2011) "כל יום הוא יום הסוכריות" (2014). פרס הספרות של העיתון הֶלְסִינְגִין סָנוֹמָט עבור "לדוגמה אֵסָה" פרס קָלֵוִי יֶנְטִי ופרס "הדוב המרקד" מטעם רשות השידור הפינית עבור "התקווה". רמי סערי (משורר, עורך ומתרגם), חסד ויערות – אסופת משוררים פינים צעירים, הוצאת כרמל, 2020, עמודים 45–54. "שיר אהבה", שיר מאת הנריקה טאווי בתרגום רמי סערי
ריסטו אויקרינן

רִיסְטוֹ אוֹיְקָרִינֶן (בפינית: Risto Oikarinen; נולד בשנת 1978) הוא משורר פיני. ריסטו אויקרינן נולד ב-1978 בעיר קָיָאָנִי, בירת מחוז קַיְנוּאוּ, שבצפון פינלנד. בעל תואר שני מהפקולטה לתאולוגיה של אוניברסיטת הלסינקי, והוסמך ככומר של הכנסייה הלותרנית. כיום הוא מתגורר בהלסינקי, עוסק בכתיבת הרומן השני שלו ועובד על קובץ שיריו הרביעי. נוסף על כך, עוסק בהוראת כתיבה יוצרת במכון להשכלת מבוגרים ובנגינת ג'אז בסקסופון. שיריו תורגמו לשבע שפות. תרגומים עבריים של אחדים משיריו ראו אור בספר חסד ויערות, אסופה לשירה פינית צעירה, שראתה אור בשנת 2020 בתרגום רמי סערי ובהוצאת כרמל. שירה "הנושף בעץ" (2005, פרס קָלֵוִי יֶנְטִי) "תרגילי חרטה" (2008) "תורת הצבע" (2012) רומן "שיר ארץ הרָעָב" (2016). רמי סערי, חסד ויערות – אסופת משוררים פינים צעירים, הוצאת כרמל, 2020, עמודים 55–66. ערך זה הוא קצרמר בנושא משוררים. אתם מוזמנים לתרום לוויקיפדיה ולהרחיב אותו.
הלי סלונגה

הֵלִי סְלוּנְגָה (בפינית: Heli Slunga; נולדה בשנת 1982) היא משוררת וסופרת פינית. סלונגה נולדה ב-1982 בנפת טֶרְווֹלָה, שבדרום-מערב לפלנד בצפון פינלנד. בשנת 2013 נבחרה לשמש אומנית העיר במקום מגוריה. כיום, סלונגה גרה בעיר אוֹאוּלוּ, שבצפון-מערב פינלנד. היא משקיעה את רוב זמנה בכתיבה ספרותית ובהצגת שירתה בפומבי. שיריה תורגמו לתשע שפות. תרגומים עבריים של אחדים משיריה ראו אור בספר "חסד ויערות, אסופה לשירה פינית צעירה", שראתה אור בשנת 2020. בתרגום רמי סערי ובהוצאת כרמל. שירה "אלוהים אינו מתקשר הנה עוד" (2008) "המדונה של הצל" (2009) "ספר העבד" (2012) "שירי ערש לעתידים למות" (2018). רומן "הלוֹלִיטָה מִלַּפְּלַנְד" יחד עם יָאָנָה סֶפָּנֶן (2016). רמי סערי, חסד ויערות – אסופת משוררים פינים צעירים, הוצאת כרמל, 2020, עמודים 69–82 מדיה וקבצים בנושא הלי סלונגה בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הרי הרטל

הָרִי הֶרְטֶל (בפינית: Harri Hertell; נולד ב-1985) הוא משורר פיני. הרי הרטל נולד בהלסינקי. ייסד אגודה העוסקת בהפצת השירה ובהצגתה. שיריו תורגמו לאנגלית, לגרמנית, לספרדית, לפולנית, לצ'כית, לצרפתית, לקטלאנית ולשוודית. תרגומים עבריים של אחדים משיריו ראו אור בספר חסד ויערות, אסופה לשירה פינית צעירה, שראתה אור בשנת 2020, בתרגום רמי סערי ובהוצאת כרמל. הרטל מתגורר עם אשתו ובתו בהלסינקי. "עד שלומדים ללכת" (2011) "נקרא לזה בית" (2014) "לא להפריע לערב" (2015) "הנוף לפני הגשם" (2016) ו"ללא פחד" (2018). הרטל פרסם גם מדריך להצגת השירה על הבמה ושלוש הקלטות של ביצועי שירה מדוברת. רמי סערי (משורר, עורך ומתרגם), חסד ויערות – אסופת משוררים פינים צעירים, הוצאת כרמל, 2020, עמודים 83–95. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אאורה נורמי

אָאוּרָה נוּרְמִי (בפינית: Aura Nurmi;‏ נולדה בשנת 1988) היא משוררת פינית. אאורה נורמי נולדה בשנת 1988 בהלסינקי. היא עוסקת במופעי שירה, בארגונם, בביצועם ובהוצאתם לפועל בשיתוף פעולה עם עמיתיה. ספר ביכוריה, "חיות בר", ראה אור בשנת 2016 וזיכה אותה בפרס קָלֵוִי יֶנְטִי. נוּרְמִי לומדת ספרות כללית באוניברסיטת הלסינקי ומקדישה חלק ניכר מזמנה למיזמים המעודדים לקריאה בקרב הדור הצעיר. תרגומים עבריים של אחדים משיריה ראו אור בספר "חסד ויערות", אסופה לשירה פינית צעירה, שראתה אור בשנת 2020, בתרגום רמי סערי ובהוצאת כרמל. רמי סערי (משורר, עורך ומתרגם), חסד ויערות – אסופת משוררים פינים צעירים, הוצאת כרמל, 2020, עמודים 97–105. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לינדה הוהטינן

לִינְדָה הוּהְטִינֶן (בפינית: Linda Huhtinen;‏ נולדה ב-9 במאי 1989) היא משוררת פינית. לינדה הוהטינן נולדה בשנת 1989 בטמפרה, פינלנד. היא בוגרת לימודי תקשורת ומנהל עסקים. תרגומים עבריים של אחדים משיריה ראו אור בספר "חסד ויערות", אסופה לשירה פינית צעירה, שראתה אור בשנת 2020, בתרגום רמי סערי ובהוצאת כרמל. בשנת 2017 הציגה בעירה תערוכה, שהתמקדה בבעיית האלימות במשפחה, ומוצגיה, טקסטים כתובים ותצלומים נלווים, היו פרי שהניב שיתוף הפעולה בין המשוררת לבין קורבנות אותה אלימות. מתגוררת בטמפרה, בה היא עובדת כשדרנית רדיו. "דברים רעים" (2014) "מכתבים לשנואים" (2017). רמי סערי (משורר, עורך ומתרגם), חסד ויערות – אסופת משוררים פינים צעירים, הוצאת כרמל, 2020, עמודים 107–119. מדיה וקבצים בנושא לינדה הוהטינן בוויקישיתוף "הבעיה שבטוב האדם", שיר מאת לינדה הוהטינן בתרגום רמי סערי ערך זה הוא קצרמר בנושא משוררים ובנושא פינלנד. אתם מוזמנים לתרום לוויקיפדיה ולהרחיב אותו.
סטיב מיקס

סטיבן צ'ארלס "סטיב" מיקס (באנגלית: Steven Charles "Steve" Mix; נולד ב-30 בדצמבר 1947) הוא כדורסלן עבר אמריקאי, אשר שיחק באופן פעיל בין השנים 1969–1983. בעונת 1974/1975 נבחר להשתתף במשחק האולסטאר של ה-NBA כשחקן פילדלפיה 76', וממוצעיו הכוללים לאורך 13 עונותיו בליגת ה-NBA הם 10.6 נקודות, 5.3 ריבאונדים ו-1.8 אסיסטים למשחק. מיקס נולד וגדל בטולידו שבאוהיו, ובין השנים 1965–1969 למד באוניברסיטת טולידו. ב-3 עונותיו בקבוצת הכדורסל של הקבוצה שיתף פעולה עם כוכב ליגת ה-ABA לעתיד ג'ון בריסקר, ורשם ממוצעים של 23.0 נקודות ו-11.9 ריבאונדים למשחק. בעונת 1966/1967 הוביל את טולידו להשתתפותה השנייה אי פעם בטורניר אליפות המכללות בכדורסל, ובעונת 1968/1969 זכה בתואר שחקן העונה של מחוז MAC. בדראפט ה-NBA‏ 1969 נבחר מיקס בבחירה ה-61 (סיבוב חמישי), על ידי דטרויט פיסטונס. בשתי עונותיו הראשונות בדטרויט שימש כשחקן ספסל, וקלע 7.7 נקודות בממוצע למשחק. לאחר 8 משחקים בעונת 1971/1972 שוחרר מהקבוצה. לאחר מכן השתתף במשחק אחד במדי דנוור רוקטס מליגת ה-ABA בטרם שוחרר גם ממנה. בעונת 1972/1973 שיחק בקבוצת "גרנד ראפידס טאקרס" מ"ליגת ה-CBA" החצי-מקצוענית (להבדיל מליגת ה-CBA). בעונתו היחידה בקבוצה הצטיין עם ממוצע של 31.1 נקודות למשחק, והוביל את הטאקרס לזכייה באליפות הליגה. לקראת עונת 1973/1974 חתם מיקס על חוזה בפילדלפיה 76', בה שיחק ב-9 העונות הבאות. בעונתו הראשונה בקבוצה קלע 14.9 נקודות בממוצע למשחק, ובעונה העוקבת השיג שיאי קריירה של 15.6 נקודות ו-10.9 ריבאונדים למשחק, ונבחר להשתתף במשחק האולסטאר של ה-NBA בפעם היחידה בקריירה. ב-7 העונות הבאות המשיך להציג יכולת סולידית בפילדלפיה עם ממוצע של 10.4 נקודות למשחק, והעפיל עם הקבוצה שלוש פעמים לגמר ה-NBA: בפלייאוף 1977 הפסידה פילדלפיה מול פורטלנד טרייל בלייזרס בתוצאה 2–4, ובעונות 1980 ו-1982 הפסידה מול לוס אנג'לס לייקרס באותה תוצאה. לקראת עונת 1982/1983 חתם על חוזה במילווקי באקס. באפריל 1983 שוחרר מהבאקס וחתם על חוזה עד לסיום העונה בלוס אנג'לס לייקרס. בפלייאוף 1983 העפיל עם הלייקרס לגמר ה-NBA בפעם הרביעית בקריירה שלו, אך באופן אירוני הפסיד מול קבוצתו לשעבר, פילדלפיה 76', אשר זכתה באליפות ה-NBA. בסיום אותה עונה פרש מיקס ממשחק, בגיל 35. מדיה וקבצים בנושא סטיב מיקס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות הקריירה של מיקס ב-NBA וב-ABA, באתר basketball-reference.com סטטיסטיקות המכללות של מיקס, באתר sports-reference.com רשימת הנבחרים בדראפט 1969, באתר basketball-reference.com גרנד ראפידס טאקרס, באתר funwhileitlasted.net מיקס פורח ב-NBA, באתר הניו יורק טיימס, 9 בינואר 1975
ארקה פילנדר

אֶרְקָּה פִילַנְדֶר (בפינית: Erkka Filander;‏ נולד בשנת 1993) הוא משורר פיני. ארקה פילנדר נולד בשנת 1993 בעיר אֶסְפּוֹ, הסמוכה להלסינקי. פִילַנְדֶר נטש את לימודיו בתיכון כדי להתמסר לכתיבת ספרו הראשון, "הסערה הלבנה של ההתעוררות" (Heräämisen valkea myrsky; ‏2013). ספר זה זיכה אותו בפרס העיתון "הֶלְסִינְגִין סָנוֹמָט" ותורגם לפולנית. תרגומים עבריים של אחדים משיריו ראו אור בספר "חסד ויערות", אסופה לשירה פינית צעירה, שראתה אור בשנת 2020, בתרגום רמי סערי ובהוצאת כרמל. "הסערה הלבנה של ההתעוררות" (2013) "פלג גוף עליון" (2016) "דבקוּת" (2018). כיום גר בטורקו, העיר הגדולה ביותר בדרום-מערב פינלנד. רמי סערי (משורר, עורך ומתרגם), חסד ויערות – אסופת משוררים פינים צעירים, הוצאת כרמל, 2020, עמודים 121–130. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הר פונטידה

הר פונטידה (באנגלית: Mount Pontida; בבולגרית: връх Понтида) הוא הר מכוסה קרח בהרי האבר, בצפון האי אלכסנדר, שבאנטארקטיקה. גובהו של ההר 1,700 מטרים מעל פני הים. ההר מתנשא מעל קרחון האדזייב שמצפון לו, מעל קרחון פורמן שמדרום מזרח לו, ומעל קרחון ואבולד שמדרום מערב לו. ההר ממוקם 14.65 קילומטרים ממזרח לפסגת סיימון, 5.42 קילומטרים דרומית - מזרחית לפסגת איגראלישטה, 8.26 קילומטרים דרומית-מערבית להר ניומן, 5.7 קילומטרים מערבית לפסגת דימיטרובה ו-19.2 קילומטרים צפון-צפונית-מזרחית להר הולט. ההר מופה על ידי סוקרים בריטיים בשנת 1971. ההר נקרא על שם פונטידה - ארץ אגדית טבועה מתחת הים השחור. הגאזט האנטארקטי של בולגריה (בבולגרית) הר פונטידה באתר הגאזט האנטארקטי המשווה SCAR של ממשלת אוסטרליה תצלום לוויין של אזור ההר, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי ראו ב"לקריאה נוספת" בגאזט האנטארקטי הבולגרי
לוסי בראון

לוסי בראון (באנגלית: Lucy Brown; נולדה ב-13 בפברואר 1979) היא שחקנית אנגלייה, הידועה בעיקר מהופעתה בתפקיד כפול בסדרת הטלוויזיה "בראשית". בראון נולדה בקראולי שבמחוז סאסקס, וגדלה בקיימברידג'שייר. היא בתם של כריסטופר בראון והלן בארלי. יש לה אח צעיר ממנה בשם מארק. בראון למדה ב-King's College Prep School בעיר קיימברידג', ואחר כך ב-Oundle School בנורת'המפטונשייר, אותו עזבה והמשיכה ללמוד ב-Hills Road Sixth Form College שבקיימברידג'. היא למדה משחק בבית הספר גילדהול למוזיקה ודרמה. הופעתה המקצועית הראשונה של בראון הייתה בפרסומת עבור סבון "לוקס" בה הופיעה יחד עם הדוגמנית ג'יזל בונדשן. בראון הופיעה בתוכניות טלוויזיה כגון "האתגר של שארפ", "Malice Aforethought", "צפון ודרום" בכיכובו של ריצ'רד ארמיטאג', ו-"Whatever Love Means". בשנים 2007 עד 2011 שיחקה בראון בתפקיד כפול בדמות קלאודיה בראון וג'ני לואיס בסדרת המדע בדיוני של ITV1 "בראשית". אחרי שעזבה את "בראשית" שיחקה בראון בתפקיד קטן בסדרה האמריקאית "The Philanthropist". ב-2010 הופיעה בסרט הקולנוע "Bonded by Blood", ובסרט הטלוויזיה "Frost Giant" לצדו של דין קיין. בראון חזרה לשחק בסדרה "בראשית" בעונה הרביעית (בדמות ג'ני לואיס). בראון משתתפת לעיתים קרובות בהופעות חיות בשם "Word Theatre". היא הופיעה איתם בלוס אנג'לס ובלונדון. בנוסף היא קריינית של ספרי שמע. ב-2014 שיחקה בראון בסדרת הדרמה "The Village" בתפקיד הארייט קילמרטין. בראון חיה בלונדון. ב-31 בדצמבר 2015 התחתנה עם השחקן אדם ריינר. לבני הזוג יש בן, ג'ק, יליד 2014, ובת, אנני רוז, ילידת 2017. לוסי בראון, במסד הנתונים הקולנועיים IMDb (באנגלית) לוסי בראון, באתר AllMovie (באנגלית) לוסי בראון, במסד הנתונים הקולנועיים KinoPoisk (ברוסית) Cambridge Evening News, 2007. "lucy eats lots of pies" 13 February 2007."Archived copy". אורכב מ-המקור ב-26 בפברואר 2007. נבדק ב-2007-03-04. {{cite web}}: (עזרה); (עזרה). Retrieved 4 March 2007. "'Primeval' series four filming finishes – Primeval News – TV". Digital Spy. 25 ביוני 2010. נבדק ב-9 בפברואר 2012. {{cite web}}: (עזרה) "WordTheatre | Giving Voice to Great Writing". WordTheatre | Giving Voice to Great Writing. Nepales, Ruben V. "A palace built on strawberry fields". entertainment.inquirer.net.
מאראט חוסנולין

מאראט שקירזיאנוביץ' חוסנולין (ברוסית: Марат Шакирзянович Хуснуллин; נולד ב-9 באוגוסט 1966 בקאזאן) הוא מדינאי רוסי. החל מ-21 בינואר 2020 מכהן כסגן ראש ממשלת רוסיה לענייני בינוי, שיכון ופיתוח אזורי. נולד בשנת 1966 בקאזאן. ב-1990 סיים את לימודיו במכון האוצר וכלכלה בקזאן עם תואר בכלכלה. ב-2000 עבר הסבה מקצועית באוניברסיטה הפתוחה של בריטניה עם תואר בניהול מקצועי. ב-2001 מונה לשר הבינוי והשיכון של טטרסטן. החל מ-2006 דוקטורט בכלכלה. מ-2010 עד 2020 היה סגן ראש עיריית מוסקבה בנושאי תכנון ובינוי עירוני. במהלך שנות עבודתו כראש מתחם הבנייה במוסקבה הרכבת התחתית של מוסקבה צמחה בכ -50% והגיעה ל -17 מחוזות חדשים: נוספו 81 תחנות ו -155 ק"מ של קווים (כולל ה-הטבעת המרכזית של מוסקבה), נבנו 10 דפו, מרכזי התחזוקה והתפעול. כיום יש ל-85% מהאזרחים גישה קלה לרכבת התחתית. הפרויקט לבניית קו הטבעת הגדול הושק, המטרו הגיעה לנקרסובקה ולמוסקבה החדשה, קו קלינינסקו-סולנצבסקאיה הגיע לאזורים סולנצבו ונובו-פרדלקינו, שם המתינו למטרו 30 שנה. בשנת 2019 הופיע במוסקבה סוג חדש של תובלה - הקוטר המרכזי של מוסקבה (MCD). הקווים המחברים את הבירה עם הפרברים פועלים במצב של מטרופולין יבשתי. רכבות ה- MCD עוברות במרווחים של 5–6 דקות בשעות העומס. בתשע שנים נבנו בעיר הבירה 915 ק"מ של כבישים. שטחה של מוסקבה גדל פי 2.4 מאז יולי 2012. ב־1 באוגוסט 2017 אושרה תוכנית שיפוץ דיור, יישוב מחדש של יותר מ -350 אלף דירות. התוכנית כוללת 5173 בתים. חוסנולין פיקח על הקמת דיור, מתקני בריאות, גני ילדים, בתי ספר ומתקני ספורט. שיפוץ בקנה מידה גדול של אצטדיון לוז'ניקי, רכבל נפתח מעבר לנהר מוסקבה. באתר השממה הסמוך לחומות הקרמלין נפתח פארק זריאדיה ייחודי. במהלך שנתיים של פעילות זכה הפארק בפרסים בינלאומיים יוקרתיים. תוכנית בהיקף נרחב לארגון מחדש של אזורי תעשייה הושקה בבירה. מוסקבה פתרה את הבעיות של יותר מ-16 אלף הונאי נדל"ן. ב-21 בינואר 2020 הוא מונה לסגן ראש ממשלת רוסיה. מ-29 בינואר 2020, חוסנולין הפך לאוצר הרפובליקה של קרים וסבסטופול. מאז אפריל 2022, הוא גם אוצר השיקום של מחוזות חרסון, זפורוז'יה ודונבאס. נשוי, אב לשלושה ילדים, בן ושתי בנות. דובר רוסית, טטרית ואנגלית. מדיה וקבצים בנושא מאראט חוסנולין בוויקישיתוף מאראט חוסנולין, ברשת החברתית פייסבוק מאראט חוסנולין, ברשת החברתית אקס (טוויטר) מאראט חוסנולין, ביישום טלגרם מאראט חוסנולין, ברשת החברתית אינסטגרם מאראט חוסנולין, ברשת החברתית VK קורות חיים באתר ממשלתי רשמי
מרטין אסטרדאל

אריק מרטין אסטרדאל (בשוודית: Erik Martin Österdahl; נולד ב-12 באוקטובר 1973) הוא סופר ומפיק טלוויזיה שוודי, המשמש כמפקח על תחרות האירוויזיון החל משנת 2020. אסטרדאל נולד ב-12 באוקטובר 1973 בסולנטונה (אנ') שבשוודיה. לאחר לימודי התיכון בבית הספר למוזיקה על שם אדולף פרדריק (אנ'), אסטרדאל למד כלכלה ולימודי רוסיה ומזרח אירופה באוניברסיטת אופסלה. הוא החל את הקריירה שלו בתקשורת כמאמן לניהול מדיה ב-Modern Times Group, שם היה אחראי בין היתר על ZTV,‏ TOPP40 והסטארט-אפ של המגזין המטרו (אנ'). אסטרדאל עבד בטלוויזיה השוודית בשנים 2008–2014, תחילה כמפקח תוכניות לבידור וספורט, כאשר תרם להופעתן של תוכניות הטלוויזיה הפופולריות Mästarnas mästare (אנ')‏, Allt för Sverige (אנ')‏, Skavlan (אנ') ו-Vinterstudion ‏(בשוודית‏). אסטרדאל היה מנהל פרויקטים ומפיק בכיר במלודיפסטיבלן ב-2007 וב-2008 ובאירוויזיון 2013 ו-2016. באוגוסט 2016 כתב אסטרדאל את הרומן Be inte om nåd. בינואר 2020 הוכרז כי אסטרדאל יפקח על תחרות האירוויזיון החל משנת 2020, ובפועל מאירוויזיון הילדים 2020. מדיה וקבצים בנושא מרטין אסטרדאל בוויקישיתוף מרטין אסטרדאל, ברשת החברתית פייסבוק מרטין אסטרדאל, ברשת החברתית אינסטגרם מרטין אסטרדאל, ברשת החברתית LinkedIn Martin Österdahl new Eurovision Song Contest Executive Producer Eurovision.tv Retrieved 20 January 2020 Martin Österdahl Appointed Eurovision Executive Supervisor, Eurovoix, ‏2020-01-20 (באנגלית) Sveriges befolkning 1990, CD-ROM, Version 1.00, Riksarkivet (2011) Be inte om nåd - Martin Österdahl Bokus Retrieved 20 January 2020 Sally Henriksson,TT, Från schlagerfest till thrillerbok, gp.se, ‏2016-07-14 (בשוודית) Be inte om nåd - Martin Österdahl - pocket (9789175036663) | Adlibris Bokhandel, www.adlibris.com ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פסגת בריז

פסגת בריז (באנגלית: Breze Peak; בבולגרית: връх Брезе) היא פסגה מכוסה קרח במזרח הרי האבר, בצפון האי אלכסנדר, שבאנטארקטיקה. הפסגה מתנשאת לגובה של 1,450 מטרים מעל פני הים. הפסגה ממוקמת 11.2 קילומטרים דרום-מזרחית להר פונטידה; 13.15 קילומטרים דרומית - דרום-מזרחת להר ניומן; 22.5 קילומטרים מערבית להר סנדרסון שבהרי רואן; ו- 17.37 קילומטרים צפונית -צפון-מערבית מפסגות לאנדרס שבהרי אוניברסיטת סופיה. הפסגה מתנשאת מעל בקע ראשן ומעל קרחון פורמן. הפסגה מופתה ב-8 בינואר 1988 עת צוות הסקר בראשותו של כריסטו פימפירב ובורסלאב קאמנוב (ממשלחת החקר האנטארקטית הבולגרית) ופיליפ נל ופיטר מארקיז (ממשלחת הסקר האנטארקטי הבריטי). הפסגה נקראת על שם הכפרים הנקראים "בריז" האחד בדרום בולגריה והשני במערב בולגריה. הגאזט האנטארקטי הבולגרי (בבולגרית) פסגת בריז באתר הגאזט האנטארקטי המשווה SCAR של ממשלת אוסטרליה תצלום לוויין של אזור ההר, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי ראו גם "הגאזט האנטארקטי הבולגרי" ב"לקריאה נוספת"
ביזון מערבי

ביזון מערבי או ביזון אוֹקְסִידֶנְטָלִי (שם מדעי: Bison occidentalis) הוא מין ביזון נכחד אשר חי בתקופת הפליסטוקן עד לאמצע ההולוקן, סביב 10,000 עד 5,000 אלף שנים לפני הספירה. המאובנים שלו התגלו באמריקה הצפונית וביפן ונקראו בשם לראשונה ב-1898. הביזון התפתח באמריקה הצפונית לצד כמה מינים נכחדים של ביזונים כגון ביזון הסטפה וביזון קדמוני, שהיו מעט גדולים יותר. ייתכן שגם המין החי כיום, ביזון אמריקני, התפתח יחד איתם. ביזון זה היה בעל קרניים קצרות יותר, מחודדות יותר ומופנות אחורה, וממדי גופו היו קטנים יותר, אך עדיין הגיע לגובה של 1.8 מטר ולמשקל של 1 טון. אורך הגולגולת שלו הגיע ל-30 ס"מ. ביזון זה החל להיכחד עם סיום עידן הקרח האחרון לפני 10,000 שנה. מספריהם צומצמו בשל הקשיים של אותו זמן, והם לא הצליחו להרחיב את אוכלוסיותיהם בשל תחרות קשה עם חיות מרעה דומות כגון ביזונים אחרים, סוסיים, גמליים ופילאים נכחדים כמו הממותה. נוסף על כך ההכחדה אולי נגרמה מציד בידי שבטים פלאו-אינדיאנים שהגיעו אז לאמריקה, אשר ככל הנראה צדו באמצעות דחיקתו מצוקים גבוהים. מחקרים בדנא עתיק (אנ') מראים קרבה גדולה בין ביזון זה למין הביזון הקיים כיום, מאשר שאר הביזונים. מדיה וקבצים בנושא ביזון מערבי בוויקישיתוף ביזון מערבי, באתר GBIF (באנגלית)
סמי והקנגס

סָמִי וָהָקַנְגַס (בפינית: Sami Vähäkangas; נולד בשנת 1998) הוא משורר פיני. והקנגס נולד ב-1998 בייבסקילה, שבמרכז פינלנד. הוא סיים את לימודיו בתיכון בשנת 2017 וכעבור שנה עבר לגור בהלסינקי. באוגוסט 2017 ראה אור ספר הביכורים שכתב, "דיאטת איטריות". ספרו השני אמור לראות אור בשנת 2020. תרגומים עבריים של אחדים משיריו ראו אור בספר חסד ויערות, אסופה לשירה פינית צעירה, שראתה אור בשנת 2020, בתרגום רמי סערי ובהוצאת כרמל. כיום, עובד כמוכר בחנות כלבו ועוסק בפעילות פוליטית. רמי סערי (משורר, עורך ומתרגם), חסד ויערות – אסופת משוררים פינים צעירים, הוצאת כרמל, 2020, עמודים 133–141. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
התפרצות נגיף הקורונה

בעקבות מוטציות בנגיפי קורונה נוצרו זנים אלימים, בכמה מקרים אירעו התפרצויות המוניות של הנגיף. האם התכוונתם ל... התפרצות SARS-CoV (Severe acute respiratory syndrome) – ‏ 2002, מספר הנדבקים 8,096; 774 מקרי מוות התפרצות MERS-CoV (Middle East respiratory syndrome coronavirus outbreak) – ‏2012, מספר הנדבקים כ-894, כ-355 מקרי מוות. התפרצות SARS-CoV-2 (Severe acute respiratory syndrome coronavirus 2) – ‏2019 – מגפת הקורונה, נתונים נכונים ל-17 ביולי 2020- כ-595,849 מקרי מוות ו14,000,556 נדבקים
קרחון פורמן (האי אלכסנדר)

קרחון פורמן (באנגלית: Foreman Glacier) הוא קרחון בהרי האבר בצפון האי אלכסנדר, שבאנטארקטיקה. הקרחון מנקז את המדרונות הדרום-מערביים של פסגת דימיטרובה, ואת המורדות המערביים של פסגת בריז, וזורם לכיוון דרום - דרום-מזרח ונשפך אל קרחון פאלסטרינה, צפונית לרכס בלן שבהרי אוניברסיטת סופיה. הקרחון נסקר על ידי משלחת הסקר האנטארקטי הבריטי אשר חקרה את אנטארקטיקה בין השנים 1975–1976. שמו של הקרחון ניתן לו בשנת 1980 על ידי הוועדה המייעצת לשמות אנטארקטיים של בריטניה. הקרחון נקרא על שמו של דייוויד אלכסנדר פורמן (David Alexander Foreman) מכונאי מטוסים של משלחת הסקר האנטארקטי הבריטי, בתחנת אדלייד בין השנים 1973–1976. קרחון פורמן באתר הסקר הגאולוגי של ארצות הברית קרחון פורמן באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
קרחון פורמן

האם התכוונתם ל... קרחון פורמן (האי אלכסנדר) – קרחון בהרי האבר באי אלכסנדר שבאנטארקטיקה קרחון פורמן (שטח חסות רוס) – קרחון בשטח חסות רוס שבאנטארקטיקה
פלאולוקסודון קפריסאי

פלאולוקסודון קפריסאי (שם מדעי: Palaeoloxodon cypriotes) הוא מין נכחד של פיל מהסוג פלאולוקסודון, אשר חי בקפריסין במשך הפליסטוקן שלפני 780,000 עד 9,000 שנה לפני זמננו. ממצאי פיל קדום זה התגלו בידי החוקרת הבריטית דורות'יאה בייט (אנ') ב-1902 בגבעה בקירניה שבצפון קפריסין וכמה ממצאים התגלו באזורים דרומיים יותר. ממצאים אלה כללו בעיקר שרידי שיניים טוחנות, אך גם שריד לעצם ירך גדולה וכמה חטים. המין תואר ב-1904 בידי בייט, אשר קראה לו על שם הימצאו בקפריסין. מין זה עבר גמדות איים בדומה לכמה מיני פילאים נוספים מהים התיכון כמו פלאולוקסודון מנאידריינסיס, פלאולוקסודון פלקונרי, כמה תת-מינים של פיל ישר-חט, ממותת כרתים גמדית, ממותה למרמוראי וכן לצד מיני היפופוטמיים ואיילים שעברו גמדות דומה. פיל קטן זה הגיע עד לגובה של 1.4 מטר בכתפיו ולמשקל של 200 ק"ג בממוצע. הוא היה בעל חטים קצרים יחסית אך מעוקלים. ככל הנראה הוא התפתח מהמין היבשתי פיל ישר חט שהיה כבד כמו פיל אפריקני במשקל של מעל 10 טון. בעת האירוע המסיני של אמצע הפליסטוקן היגרו פילים אלה לאיים וכאשר הים התיכון נסגר הם "נתקעו" באי. מאחר שלא היו בו הרבה טורפים והמזון היה מועט הם הפכו לגמדים. הם שרדו עד 9,000 שנה לפני זמננו, בתחילת ההולוקן וכנראה נכחדו בידי שבטים אנושיים שחצו את הים. ייתכן שפילים אלה אף שולבו במיתולוגיה היוונית בדמות הקיקלופים בעלי העין האחת, מאחר שהגולגולת שלהם כללה חור עבה במרכז המצח. פיל ננסי מדיה וקבצים בנושא פלאולוקסודון קפריסאי בוויקישיתוף פלאולוקסודון קפריסאי, באתר GBIF (באנגלית)